Komission asetus (EY) N:o 637/2002, annettu 12 päivänä huhtikuuta 2002, tiettyihin Kiinan kansantasavallasta peräisin oleviin tuotteisiin vuonna 2001 sovellettujen määrällisten kiintiöiden käyttämättä jääneiden määrien uudelleen jakamisesta



Virallinen lehti nro L 096 , 13/04/2002 s. 0008 - 0015



Komission asetus (EY) N:o 637/2002, annettu 12 päivänä huhtikuuta 2002, tiettyihin Kiinan kansantasavallasta peräisin oleviin tuotteisiin vuonna 2001 sovellettujen määrällisten kiintiöiden käyttämättä jääneiden määrien uudelleen jakamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön määrällisten kiintiöiden hallintomenettelyn käyttöönotosta 7 päivänä maaliskuuta 1994 annetun neuvoston asetuksen (EY) N:o 520/94(1), sellaisena kuin se on muutettuna asetuksella (EY) N:o 138/96(2), ja erityisesti sen 2 artiklan 5 kohdan sekä 14 ja 24 artiklan, sekä katsoo seuraavaa: (1) Tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetulla neuvoston asetuksella (EY) N:o 519/94(3), sellaisena kuin se on viimeksi muutettuna asetuksella (EY) N:o 1138/98(4), otettiin käyttöön vuotuiset määrälliset kiintiöt tietyille Kiinan kansantasavallasta peräisin oleville tuotteille, jotka luetellaan kyseisen asetuksen liitteessä II. Kyseisiin kiintiöihin sovelletaan asetuksen (EY) N:o 520/94 säännöksiä. (2) Komissio on tämän vuoksi antanut asetuksen (EY) N:o 738/94(5), sellaisena kuin se on viimeksi muutettuna asetuksella (EY) N:o 983/96(6), jossa vahvistetaan asetuksen (EY) N:o 520/94 soveltamista koskevat yleiset säännökset. Näitä säännöksiä sovelletaan edellä mainittujen kiintiöiden hallinnointiin, ellei tämän asetuksen säännöksistä muuta johdu. (3) Asetuksen (EY) N:o 520/94 20 artiklan mukaisesti jäsenvaltioiden toimivaltaiset viranomaiset ovat toimittaneet komission tiedoksi kiintiöistä vuonna 2001 myönnetyt, mutta käyttämättä jääneet määrät. (4) Käyttämättä jääneitä määriä ei ole voitu jakaa uudelleen niin ajoissa, että ne olisi voitu käyttää ennen kiintiövuoden 2001 loppua. (5) Kustakin tuotteesta toimitettujen tietojen tarkastelun perusteella vaikuttaa siltä, että kiintiövuonna 2001 käyttämättä jääneet määrät olisi jaettava uudelleen vuonna 2002 tämän asetuksen liitteessä I esitettyihin määriin saakka. (6) Asetuksessa (EY) N:o 520/94 säädettyjen eri hallintomenetelmien tarkastelun perusteella katsotaan, että olisi hyväksyttävä perinteisten kauppavirtojen huomioon ottamiseen perustuva menetelmä. Tämän menetelmän mukaisesti kiintiöerät jaetaan kahteen osaan, joista toinen varataan perinteisille tuojille ja toinen muille hakijoille. (7) Tämä on osoittautunut parhaaksi tavaksi varmistaa asianomaisten yhteisön tuojien kaupallisten liiketoimien jatkuvuus ja välttää häiriöt kaupassa. (8) On syytä jakaa tämän asetuksen mukaisesti uudelleen jaetut määrät soveltamalla samoja perusteita kuin vuoden 2001 kiintiöitä jaettaessa lukuun ottamatta viiteajanjakson määrittämistä perinteisille tuojille sekä uusien perusteiden käyttöönottoa, jolla ehkäistään muiden kuin perinteisten tuojien päällekkäiset hakemukset. (9) Kyseisten kiintiöiden hallinnointia koskevassa aiemmassa asetuksessa perinteisille tuojille varatun käyttämättä jääneen osan jakamiseen sovellettua viiteajanjaksoa ei pitäisi muuttaa. Vuodelle 2000 olivat ominaisia tietyt vääristymät; yhdestä jäsenvaltiosta tulevien hakemusten määrä yli kaksinkertaistui, minkä vuoksi kaikkien jäsenvaltioiden kaikille muille kuin perinteisille tuojille jaettavien kiintiöiden yksittäisten osuuksien koko pieneni huomattavasti. Vuodet 1998 ja 1999 ovat näin ollen viimeisimmät kyseisten tuotteiden kauppavirtojen tavanomaista kehitystä edustavat vuodet. Perinteisten tuojien on tämän vuoksi todistettava tuoneensa kyseisten kiintiöiden alaisia, Kiinasta peräisin olevia tuotteita vuoden 1998 tai 1999 aikana. (10) On havaittu, että muille kuin perinteisille tuojille varattua kiintiön osaa koskevien hakemusten määrän poikkeuksellinen lisääntyminen johtuu siitä, että eräät yritykset, jotka eivät todellisuudessa toimi erillisinä tuojina vaan jotka on perustettu erillisiksi oikeussubjekteiksi ainoastaan ylimääräisten hakemusten tekomahdollisuuden vuoksi, ovat tehneet päällekkäisiä lisenssihakemuksia. Neuvoston asetuksen (EY) N:o 520/94 ja erityisesti sen johdanto-osan 5 kappaleen ja 5 artiklan mukaan komission on varmistettava tasapuoliset edellytykset käyttää kiintiöitä ja tuontilisenssien myöntäminen taloudellisesti merkittäville määrille. Jotta muiden kuin perinteisten tuojien kiintiö voitaisiin jakaa näitä periaatteita noudattaen, hallintomenettelyjä olisi muutettava. Komissio katsoo, että muina kuin perinteisinä tuojina hakemuksia tekevät toimijat, jotka ovat komission asetuksen (ETY) N:o 2454/93(7), sellaisena kuin se on viimeksi muutettuna asetuksella (EY) N:o 444/2002(8), 143 artiklassa tarkoitetulla tavalla etuyhteydessä keskenään, voivat tehdä ainoastaan yhden lisenssihakemuksen muille kuin perinteisille tuojille varattujen kiintiöiden kunkin kohdan osalta. Keinotteluhakemusten torjumiseksi olisi vahvistettava ennakolta määrä, jota kaikki muut kuin perinteiset tuojat voivat hakea. (11) Olisi yksinkertaistettava muodollisuudet, jotka sellaisten perinteisten tuojien on suoritettava, joille on jo vuoden 2002 yhteisön kiintiöitä jaettaessa myönnetty tuontilisenssi. Toimivaltaisilla hallintoviranomaisilla on jo kultakin kyseiseltä perinteiseltä tuojalta vaadittavat todisteet vuonna 1998 tai vuonna 1999 toteutuneesta tuonnista. Tämän vuoksi riittää, että mainitut tuojat liittävät uuteen lisenssihakemukseensa jäljennöksen edellisestä lisenssistään. (12) Muille kuin perinteisille tuojille varatun osuuden jakamista varten olisi toteutettava tarvittavat toimenpiteet mahdollisimman hyvien edellytysten luomiseksi kiintiöiden jakamiselle ja niiden parhaalle mahdolliselle käytölle. Tätä varten on tarkoituksenmukaista säätää, että tämän osuuden jako tapahtuu suhteessa haettuihin määriin tosiasiallisesti jätettyjen tuontilisenssihakemusten samanaikaisen tarkastelun perusteella ja että tämä osuus on varattu ainoastaan niille tuojille, jotka voivat todistaa saaneensa kyseisen tuotteen tuontilisenssin ja käyttäneensä siitä vähintään 80 prosenttia kiintiövuonna 2001. On lisäksi tarpeen rajoittaa ennakolta määrättyyn määrään tai arvoon määrä, jota kaikki muut kuin perinteiset tuojat voivat hakea. (13) Kiintiöiden jakoon osallistumista varten perinteisille ja muille tuojille olisi asetettava lisenssihakemusten jättämistä koskeva määräaika. (14) Kiintiöiden parasta mahdollista käyttöä varten olisi säädettävä, että jalkineiden tuontia koskevissa lisenssihakemuksissa on täsmennettävä jokaista yhdistetyn nimikkeistön nimikettä varten haetut määrät, jos kiintiöt koskevat useampaa yhdistetyn nimikkeistön nimikettä. (15) Jäsenvaltioiden on ilmoitettava komissiolle vastaanotetuista tuontilisenssihakemuksista asetuksen (EY) N:o 520/94 8 artiklassa säädettyä menettelyä noudattaen. Perinteisten tuojien aikaisempaa tuontia koskevat tiedot on ilmaistava kyseisen kiintiön yksikköinä. (16) Kiintiöiden hallinnoinnista saadun kokemuksen perusteella, tuontia koskevien hallinnollisten muodollisuuksien helpottamiseksi taloudellisille toimijoille ja ottaen huomioon, että käyttämättä jääneitä määriä ei voida siirtää seuraavalle vuodelle kuin kerran, joten tuonnin liiallisen kasautumisen vaara vaikuttaa epätodennäköiseltä, katsotaan tarkoituksenmukaiseksi säätää, että uudelleen jaettuja määriä koskevien tuontilisenssien voimassaoloaika päättyy 31 päivänä joulukuuta 2002, sanotun kuitenkaan rajoittamatta sellaisen lisäarvioinnin tuloksia, jota voidaan tulevaisuudessa pitää tarkoituksenmukaisena tässä yhteydessä. (17) Tässä asetuksessa säädetyt toimenpiteet ovat asetuksen (EY) N:o 520/94 22 artiklalla perustetun kiintiöiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa vahvistetaan asetuksen (EY) N:o 519/94 liitteessä II tarkoitettujen määrällisten kiintiöiden kiintiövuonna 2001 käyttämättä jääneiden määrien uudelleen jakamista vuonna 2002 koskevat erityiset säännökset. Kiintiövuonna 2001 käyttämättä jääneet määrät jaetaan uudelleen tämän asetuksen liitteessä I esitettyihin määriin tai arvoihin saakka. Asetusta (EY) N:o 738/94 sovelletaan, ellei tässä asetuksessa toisin säädetä. 2 artikla 1. Edellä 1 artiklassa tarkoitetut määrälliset kiintiöt jaetaan asetuksen (EY) N:o 520/94 2 artiklan 2 kohdan a alakohdassa tarkoitettua perinteisten kauppavirtojen huomioon ottamiseen perustuvaa menetelmää soveltamalla. 2. Jokaisesta määrällisestä kiintiöstä perinteisille tuojille ja muille tuojille varattu osuus ilmoitetaan tämän asetuksen liitteessä II. 3. a) Muille kuin perinteisille tuojille varattu osa jaetaan soveltamalla menetelmää, joka perustuu jakamiseen suhteessa haettuihin määriin. Kunkin tuojan hakema määrä ei saa olla suurempi kuin tämän asetuksen liitteessä III esitetty määrä. Tietyn tuotteen tuontilisenssiä voivat hakea ainoastaan tuojat, jotka voivat todistaa tuoneensa vähintään 80 prosenttia siitä määrästä, jota varten niille on myönnetty tuontilisenssi komission asetuksen (EY) N:o 2339/2000(9) mukaisesti. b) Toimijat, joiden katsotaan olevan asetuksen (EY) N:o 2454/93 143 artiklassa tarkoitettuja etuyhteydessä olevia henkilöitä, voivat tehdä ainoastaan yhden muille kuin perinteisille tuojille varattua kiintiön osaa koskevan hakemuksen kussakin hakemuksessa mainituista tuotteista. Sen lisäksi, että toimitetaan asetuksen (EY) N:o 738/94 3 artiklan 2 kohdan g alakohdassa tarkoitettu todistus, muille kuin perinteisille tuojille tarkoitettua kiintiötä koskevassa lisenssihakemuksessa on ilmoitettava, että hakija ei ole etuyhteydessä yhteenkään muuhun toimijaan, joka on tehnyt kyseistä muille kuin perinteisille tuojille tarkoitettua kiintiön kohtaa koskevan hakemuksen. 3 artikla Tuontilisenssihakemukset on jätettävä tämän asetuksen liitteessä IV mainituille toimivaltaisille viranomaisille sellaisen määräajan kuluessa, joka alkaa seuraavana päivänä sen jälkeen, kun tämä asetus on julkaistu Euroopan yhteisöjen virallisessa lehdessä, ja päättyy 13 päivänä toukokuuta 2002 kello 15.00 Brysselin aikaa. 4 artikla 1. Kutakin perinteisille tuojille varattua kiintiöerää jaettaessa perinteisinä tuojina pidetään niitä, jotka voivat todistaa harjoittaneensa tuontia kalenterivuoden 1998 tai 1999 aikana. 2. Asetuksen (EY) N:o 520/94 7 artiklassa tarkoitettujen todisteiden on liityttävä sellaisten Kiinan kansantasavallasta peräisin olevien tuotteiden vapaaseen liikkeeseen luovutukseen tuojan ilmoituksen mukaan kalenterivuonna 1998 tai 1999, jotka kuuluvat lisenssihakemuksen kohteena oleviin kiintiöihin. 3. Asetuksen (EY) N:o 520/94 7 artiklan ensimmäisessä luetelmakohdassa tarkoitettujen todisteiden sijasta: - hakija voi liittää lisenssihakemukseensa toimivaltaisten kansallisten viranomaisten hallussaan olevien tullaustietojen perusteella laatiman ja varmentaman todistusasiakirjan, joka koskee hakijan tai tapauksen mukaan toimijan, jonka toimintaa hakija jatkaa, toteuttamaa asianomaisten tuotteiden tuontia kalenterivuoden 1998 tai 1999 aikana, - hakija, jolla on jo komission asetuksen (EY) N:o 1995/2001(10) mukaisesti vuodeksi 2002 myönnetty tuontilisenssi, joka koskee lisenssihakemuksen kattamia tuotteita, voi liittää lisenssihakemukseensa jäljennöksen edellisestä lisenssistä. Tällöin hakijan on mainittava lisenssihakemuksessaan kyseisen tuotteen toteutuneen tuonnin kokonaismäärä valitun viiteajanjakson aikana. 5 artikla Jäsenvaltioiden on ilmoitettava komissiolle viimeistään 27 päivänä toukokuuta 2002 kello 10.00 Brysselin aikaa tiedot tuontilisenssihakemusten lukumäärästä ja kokonaismäärästä sekä perinteisten tuojien jättämien hakemusten osalta tiedot näiden toteuttaman aikaisemman tuonnin määrästä tämän asetuksen 4 artiklan 1 kohdassa tarkoitetun valitun viiteajanjakson aikana. 6 artikla Komissio vahvistaa viimeistään 20 päivän kuluessa kaikkien 5 artiklan mukaisesti pyydettyjen tietojen saamisesta ne määrälliset perusteet, joiden mukaisesti toimivaltaisten kansallisten viranomaisten on käsiteltävä tuojien hakemukset. 7 artikla Tuontilisenssit ovat voimassa 31 päivään joulukuuta 2002. Niiden voimassaoloaikaa ei voi pidentää. 8 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä huhtikuuta 2002. Komission puolesta Pascal Lamy Komission jäsen (1) EYVL L 66, 10.3.1994, s. 1. (2) EYVL L 21, 27.1.1996, s. 6. (3) EYVL L 67, 10.3.1994, s. 89. (4) EYVL L 159, 3.6.1998, s. 1. (5) EYVL L 87, 31.3.1994, s. 47. (6) EYVL L 131, 1.6.1996, s. 47. (7) EYVL L 253, 11.10.1993, s. 1. (8) EYVL L 68, 12.3.2002, s. 11. (9) EYVL L 269, 21.10.2000, s. 28. (10) EYVL L 271, 12.10.2001, s. 18. LIITE I Uudelleen jaettavat määrät (Alustavat luvut) >TAULUKON PAIKKA> LIITE II Kiintiöiden jakaminen (Alustavat luvut) >TAULUKON PAIKKA> LIITE III Enimmäismäärä, jota kukin muu kuin perinteinen tuoja voi pyytää >TAULUKON PAIKKA> LIITE IV Luettelo toimivaltaisista kansallisista viranomaisista 1. BELGIQUE/BELGIË Ministère des affaires économiques Administration des relations économiques 4e division: Mise en oeuvre des politiques commerciales Services des licences Ministerie van Economische Zaken Bestuur van de Economische Betrekkingen 4e afdeling: Toepassing van de Handelspolitiek Dienst Vergunningen Generaal Lemanstraat 60, Rue Général-Leman 60 B - 1040 Brussel/Bruxelles Tél./Tel. (32-2) 206 58 16 Télécopieur/Fax (32-2) 230 83 22/231 14 84 2. DANMARK Erhvervs- og Boligstyrelsen Vejlsøvej 29 DK - 8600 Silkeborg Tlf. (45) 35 46 60 30 Fax (45) 35 46 64 01 3. DEUTSCHLAND Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26/(49) 6196 908-800 4. ΕΛΛΑΔΑ Υπουργείο Εθνικής Οικονομίας Γενική Διεύθυνση Διεθνών Οικονομικών Σχέσεων Διεύθυνση Θεμάτων Εξωτερικού Εμπορίου Κορνάρου 1 GR - Athens 105-63 Τηλ.: (30-1) 328-60 31/328 60 32 Φαξ: (30-1) 328 60 94/328 60 59 5. ESPAÑA Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel.: (34) 913 49 38 94/913 49 37 78 Fax: (34) 913 49 38 32/913 49 37 40 6. FRANCE Service des titres du commerce extérieur 8, rue de la Tour-des-Dames F - 75436 Paris Cedex 09 Tél. (33-1) 55 07 46 69/95 Télécopieur: (33-1) 55 07 48 32/34/35 7. IRELAND Department of Enterprise, Trade and Employment Licencing Unit, Block C Earlsfort Centre Hatch Street Dublin 2 Ireland Tel. (353-1) 631 25 41 Fax (353-1) 631 25 62 8. ITALIA Ministero del Commercio con l'estero DG per la politica commerciale e la gestione del regime degli scambi - Divisione VII Viale America 341 I - 00144 Roma Tel. (39) 06 599 31 - 06 59 93 24 19 - 06 59 93 24 00 Fax (39) 06 592 55 56 9. LUXEMBOURG Ministère des affaires étrangères Office des licences Boîte postale 113 L - 2011 Luxembourg Tél. (352) 22 61 62 Télécopieur: (352) 46 61 38 10. NEDERLAND Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 526 06 98/523 92 37 11. ÖSTERREICH Bundesministerium für Wirtschaft und Arbeit Landstraßer Hauptstraße 55/57 A - 1031 Wien Tel. (43) 171 10 23 86 Fax (43) 171 102 12. PORTUGAL Ministério da Economia Direcção-Geral das Relações Económicas Internacionais Avenida da República, 79 P - 1069-059 Lisboa Tel.: (351-21) 791 18 00/19 43 Fax: (351-21) 793 22 10, 796 37 23 Telex: 13 418 13. SUOMI Tullihallitus / Tullstyrelsen Erottajankatu / Skillnadsgatan 2 FIN - 00101 Helsinki / Helsingfors P./Tel: (358-9) 6141 F: (358-9) 614 28 52 14. SVERIGE Kommerskollegium Box 6803 S - 113 86 Stockholm Tfn (46-8) 690 48 00 Fax (46-8) 30 67 59 15. UNITED KINGDOM Department of Trade and Industry Import Licensing Branch Queensway House West Precinct Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57